text: Раслінаводства — галіна сельскай гаспадаркі, якая займаецца апрацоўкай культурных раслін. Раслінаводчая прадукцыя выкарыстоўваецца як крыніца прадуктаў харчавання для насельніцтва, як корм у жывёлагадоўлі, як сыравіна ў многіх галінах прамысловасці (асабліва ў харчовай, тэкстыльнай, фармацэўтычнай і парфумернай прамысловасці), а таксама ў дэкаратыўных (у кветкаводстве) і іншых мэтах[1].
  Раслінаводства як навука вывучае разнастайнасць сартоў, гібрыдаў, формаў культурных раслін, асаблівасці іх біялогіі і найбольш дасканалыя прыёмы іх вырошчвання, якія забяспечваюць высокую ўраджайнасць і якасць пры найменшых працоўных і матэрыяльных затрат[1].
  Некаторыя лекавыя расліны вырошчваюцца ў прамысловых маштабах. Адно з першых месцаў у свеце сярод лекавых раслін па плошчы прамысловых плантацый займае рамонак аптэчны.